კლინტონი უკრაინის არჩევნების შესახებ საუბრობს
შეერთებული შტატები მზად არის ითანამშრომლოს იანვარში დაგეგმილ უკრაინის საპრეზიდენტო არჩევნებში გამარჯვებულ მხარესთან
შეერთებული შტატებისსახელმწიფო მდივანი უკრაინის მთავრობას მოუწოდებს ჩაატაროს გამჭვირვალე და სამართლიანიარჩევნები ოთხშაბათს გაკეთებულგანცხადებაში სახელმწიფო მდივანმა ჰილარი კლინტონმა განაცხადა, რომ შეერთებული შტატებიმზად არის ითანამშრომლოს იანვარში დაგეგმილ უკრაინის საპრეზიდენტო არჩევნებში გამარჯვებულმხარესთან. მან აგრეთვე გამოთქვა იმედი, რომ არჩევნები ჩატარდება თავისუფალ და სამართლიანვითარებაში ყოველგვარი გარე ჩარევის გარეშე. კლინტონის შეხვედრა უკრაინის საგარეო საქმეთამინისტრთან პეტრო პოროშენკოსთან ძირითადად დაეთმო უშიშროების საკითხების განხილვას. შეერთებული შტატებიდა დასავლეთის ქვეყნები იმედოვნებენ, რომ 17 იანვარს დანიშნული უკრაინის საპრეზიდენტოარჩევნების შედეგად შიდა დაპირისპირება უკრაინის პოლიტიკურ ლიდერებს შორის დამთავრდება.უნდა აღინიშნოს, რომ გლობალური ეკონომიკური რეცესიისგან დაზარალებულ უკრაინაში სამთავრობოგადაწყვეტილების მიღება თითქმის პარალიზებულია ქვეყნის პოლიტიკურ ლიდერებს შორის განუწყვეტელიკინკლაობის გამო. უკრაინის საგარეოსაქმეთა მინისტრთან ერთად მიცემული პრეს კონფერენციაზე კლინტონმა გამოხატა იმედი, რომსაარჩევნო პროცესი, რომელსაც თებერვალში შეიძლება მოჰყვეს მეორე ტური, ქვეყანაში2004 წელს დაწყებული რეფორმებით გამოწვეულ დემოკრატიულ ცვლილებებს კიდევ უფრო გააძლიერებსდა გამოიტანს შედეგს, რომელსაც ანგარიშს გაუწევს თვით უკრაინა და მსოფიო თანამეგობრობა.ამასთან დაკავშირებით სახელმწიფო მდივანმა აღნიშნა: „უკრაინის ხალხიგადაწყვეტს იმას, თუ ვინ იქნება მის მიერ არჩეული ლიდერი. მაგრამ ნარინჯის ფერის რევოლუციისდაპირება, რომელსაც გამოეხმაურა ბევრი ჩვენთაგან, არის ის, რომ უკრაინის ხალხს აქვსუფლება აირჩიოს ლიდერები ყოველგვარი ჩარევისა და დარღვევების გარეშე. ჩვენ ყველა ღონესვხმარობთ რათა დავეხმაროთ უკრაინას და, რასაკვირველია, ჩვენ ვითანამშრომლებთ იმ ლიდერთან,რომელსაც უკრაინელები აირჩევენ თავისუფალ და სამართლიან არჩევნებში." საპრეზიდენტო არჩევნებშიპრემიერ მინისტრი იულია ტიმოშენკო, რომელმაც გადამწყვეტი როლი შეასრულა 2004 წელს მომხდარნარინჯის ფერის რევოლუციაში, ყოფილი პრემიერ მინისტრის ვიქტორ იანუკოვიჩის წინააღმდეგიბრძვის. უკრაინის საგარეოსაქმეთა მინისტრმა პოროშენკომ აღნიშნა: „ჩვენ შეგვიძლიაიმის დემონსტრირება, რომ უკრაინის ყველაზე მნიშვნელოვანი მიღწევა ეს არის აზრის გამოხატულებისთავისუფლება, მას მედიის თავისუფლება, და ის, რომ ყველა კანდიდატს ამ რესურსების გამოყენებისთანაბარი უფლება აქვთ." კლინტონმა აგრეთვეაღნიშნა, რომ იგი მიესალმება უკრაინის თავისუფალ პრესას და ქვეყანაში დამკვიდრებულჯანსაღ პოლიტიკურ კულტურას. მან კიდევ ერთხელ ხაზი გაუსვა შეერთებული შტატების მხარდაჭერასუკრაინის ნატოსა და ევროკავშირში გაწევრიანების მიმართ.